Chang Myon

Chang Myon (født 28. august 1899 i Incheon, død 4. juni 1966 i Seoul) var en sørkoreansk politiker. Han var statsminister i Sør-Korea i årene 1950–1952 og 1960–1961 samt visepresident 1956–1960. Da president Syngman Rhee ble tvunget i eksil i 1960, ble Chang fungerende statssjef i et parlamentarisk system. Året etter ble Chang avsatt som følge av militærkuppet begått av kretsen rundt Park Chung-hee.

Chang ble første gang innvalgt i Sør-Koreas nasjonalforsamling i 1948. Han var Sør-Koreas første ambassadør til Pavestolen samme år, senere ambassadør til USA 1949–1951. Som ambassadør ivret han sterkt for at en amerikanskledet FN-kontingent skulle intervenere i Koreakrigen, noe han lyktes med. Før han ble politiker, var Chang sentral i den katolske kirken i Korea, blant annet innenfor Catholic Foreign Mission Society of America. Han studerte ved Manhattan College i New York i 1920-årene. Frem til 1930-årene tilhørte han det katolske miljøet i Pyongyang.

En av hans sønner, John Chang Yik, ble katolsk prest og så biskop.

På nyåret i 1966 ble han innlagt på sykehus for hepatitt, og døde senere samme år.

 Referanser 

 Eksterne lenker 

  Unsuk ChangMyon memorial 
  Sør-Koreas nasjonalforsamling: Chang Myon

Kategori:Sørkoreanske statsministre
Kategori:Sørkoreanske visepresidenter
Kategori:Sørkoreanske ambassadører
Kategori:Ambassadører til Den hellige stol
Kategori:Ambassadører til USA
Kategori:Sørkoreanske pedagoger
Kategori:Personer fra Incheon
Kategori:Fødsler i 1899
Kategori:Dødsfall i 1966